[{"text_idx": "#000001", "text": "Partneriaethau Iechyd i ddysgu, hyfforddi a darparu cefnogaeth ymarferol i weithwyr iechyd yn Lesotho"}, {"text_idx": "#000002", "text": "Mae rhai staff wedi ymweld a\u0302 Lesotho a chyfarfod a\u0302 phartneriaid yn y project eisoes.Bydd yr Ysgol Gwyddorau Iechyd yn anfon staff allweddol gydag arbenigedd mewn trefnu, rheoli ac arwain ym maes gofal iechyd i Lesotho."}, {"text_idx": "#000004", "text": "Bydd y project 20 mis yn gweld y Brifysgol a\u2019r Bwrdd Iechyd yn gweithio mewn partneriaeth gyda chydweithwyr iechyd yn Quthing, Lesotho, yn Ne Affrica. Bydd yr Ysgol Gwyddorau Iechyd yn darparu hyfforddiant gloywi mewn sgiliau clinigol mewn canolfannau iechyd diarffordd, ac i gefnogi rheolwyr iechyd ar lefel ardal, gan ddilyn model 'hyfforddi'r hyfforddwr', fel y bydd yn gynaliadwy pan fydd y project yn dod i ben."}, {"text_idx": "#000006", "text": "\u201cRwyf wrth fy modd ein bod am fedru cyfrannu arbenigedd a phrofiad staff yr Ysgol Gwyddorau Iechyd at ddatblygu gwasanaethau nyrsio yn Lesotho. Bydd y project yn mynd i\u2019r afael a\u0302 heriau iechyd o bwys yn neheudir Affrica, ac mae\u2019n esiampl wych o sut y gall yr Ysgol a chydweithwyr o\u2019r Bwrdd Iechyd gydweithio gyda phartneriaid rhyngwladol er mwyn gwella iechyd ar draws y byd.\u201d"}, {"text_idx": "#000007", "text": "Mae gan BIPBC gyswllt hir gyda\u2019u partneriaid yn Lesotho, a byddent hwythau\u2019n anfon gweithwyr iechyd gyda sgiliau gofal cychwynnol a sgiliau asesiadau clinigol fel rhan o\u2019r project, a fydd hefyd yn gweld ti\u0302m Cymru\u2019n elwa o weld sut y mae ymateb i heriau cyffredin fel darparu gofal iechyd yng nghefn gwlad Lesotho."}, {"text_idx": "#000009", "text": "\"Rydw i wedi ymweld a\u0302 Quthing ac wedi gweld drosof fy hun yr heriau enfawr mae gweithwyr iechyd yn eu hwynebu, ac rwy'n llawn edmygedd am eu hymrwymiad a'u gwydnwch. Rydym yn dysgu gan ein gilydd, a gobeithiwn y bydd y project hwn yn ein galluogi i helpu pobl yn Quthing i gael y gofal iechyd sy'n gallu gwneud gwahaniaeth rhwng byw neu farw i nifer fawr o bobl.\""}, {"text_idx": "#000010", "text": "Gyda phrinder o 4.25 miliwn o weithwyr iechyd ym mhedwar ban byd, mae'r bwlch cynyddol rhwng y cyflenwad o weithwyr iechyd sydd wedi'u hyfforddi'n briodol, a'r galw am eu gwasanaethau, yn fater allweddol o ran diffyg datblygiad a thlodi byd-eang."}, {"text_idx": "#000011", "text": "\"Mae'r byd yn wynebu prinder difrifol o weithwyr iechyd hyfforddedig. Dyna pam mae'r projectau cydweithio hyn mor gyffrous. Bydd ein cydweithwyr yn teithio dramor i wella gwybodaeth a sgiliau gweithwyr iechyd mewn gwledydd heb fawr ddim gallu mewn arwain a rheoli. Maen nhw'n gwneud hynny fel gwirfoddolwyr, yn rhannu'r gorau sydd gan y GIG i'w gynnig gyda gwledydd yn gweithio'n galed i ddarparu gofal iechyd ar gyfer pob dinesydd. Yn y cyfamser, byddant yn cael profiad gwerthfawr a fydd yn fuddiol i'w gwaith yn o\u0302l ym Mhrydain.\u201d"}]